સૌ પ્રથમ સોન પાપડી બનાવવા માટે મીડિયમ આંચમાં એક પેનમાં ઘી ગરમ કરી લો અને તેમા મેદો અને ચણાનો લોટ મિક્સ કરીને આછા બ્રાઉન રંગનો થાય ત્યાં સુધી લોટને શેકી લો. હવે ગેસ બંધ કરીને આ મિશ્રણને ઠંડુ થવા દો. હવે મીડિયમ આંચમાં એક બીજી પેનમાં દૂધ , પાણી અને ખાંડ મિક્સ કરીને ચાસણી બનાવી લો. તેને ઉકાળી 2 તારની ચાસણી બને તેમ ઉકાળો. હવે ચાસણી શેકેલા લોટમાં ઉમેરીને 10 મિનિટ સુધી બરાબર ગૂંદી લો. ત્યાર પછી એક થાળી પર થોડૂંક ઘી લગાવો અને આ મિશ્રણમાં સમાન રીતે થાળીમાં ફેલાવી દો. તેની ઉપરથી બદામ-પિસ્તાની કતરણથી ગાર્નિશ કરો. આ મિશ્રણ ઠંડુ થાય એટલે તેને કટ કરીને સર્વ કરો. તૈયાર છે સ્વાદિષ્ટ સોનપાપડી..